Liverpool FC – sezona 2019/2020.
Sezona 2018/2019. fudbalskog kluba Liverpool FC je ukupno 128. sezona ovog kluba u fudbalskoj Premier ligi Engleske, a 57. zaredom u najboljem nogometnom prvenstvu Engleske. Prethodnu sezonu, klub je završio na 2. mjestu u engleskoj Premier ligi, koje vodi direktno u grupnu fazu UEFA Lige prvaka. Iako u domaćim kupovima nije ostvario značajniji rezultat, u UEFA Ligi prvaka klub je stigao do finala u kojem je slavio protiv engleskog rivala Tottenhama iz Londona rezultatom 2–0. Obzirom na atraktivnu igru u Premier ligi i UEFA Ligi prvaka, a posebno nakon velikog preokreta u polufinalnom duelu protiv Barcelone, Liverpool je pobrao simpatije i oduševljenje brojnih navijača i fanova fudbala širom Evrope i svijeta. Kako je klub ostvario izvanredan učinak i u engleskoj Premier ligi, gdje je zabilježio samo jedan poraz i to na gostovanju kod aktuelnog prvaka Manchester City-a, očekivanja ove sezone su na većem nivou jer brojni sportski mediji smatraju da će ponovo biti izjednačena utrka za prvaka Engleske u fudbalu između Liverpoola i Manchester City-a.